OzLabs/hebrew-wiki-articles huggingface dataset:
שילינג סומלי

שילינג סומלי (בסומלית: Shilin; בערבית: شلن; באיטלקית: scellino; סימון: Sh.So) הוא המטבע הלאומי של סומליה, המשמש שם מאז 1921. המטבע מסומן כ"שילינג" כהשפעה של השלטון הבריטי בסומליה במאה ה-20. המטבע מחולק ל-100 סנט (בסומלית: Senti; בערבית: سنت).

== היסטוריה ==
מטבע של 10 סנט סומלי
בסוף שנות האלפיים, ממשלת המעבר החדשה של סומליה שהוקמה מחדש החייתה את הבנק המרכזי של סומליה . עד אותו הזמן המטבע שהיה בשימוש במדינה התחלף כל הזמן, ורוב הזמן היה בשימוש הדולר האמריקאי<ref name=":0"></ref>. בגלל חוסר אמון ציבורי בכלכלה הסומלית, ומחשש לאינפלציה, המטבע הנפוץ ביותר בסומליה כיום הוא הדולר האמריקאי, ורק אחריו השילינג הסומלי. השילינג הסומלי היה נתון לאינפלציה מתמשכת, בגלל ההנפקה הגדולה שלו וריבוי ההדפסה של המטבע. הבנק המרכזי החדש של סומליה מצפה כי האינפלציה תסתיים ברגע שהבנק המרכזי יקבל שליטה מלאה על המדיניות המוניטרית בשוק ויחליף את הדולר האמריקאי לצמיתות<ref name=":0" />. בעשור השני של המאה ה-21, שילוב של השקעות מהמגזר הפרטי וזרימת כסף ממשקיעים ובעלי מניות בחו"ל גרם לעלייה ניכרת בערכו של השילינג הסומלי, כאשר בחודש מרץ 2014 התחזק המטבע בכמעט 60% מול הדולר האמריקאי.

== שערי חליפין היסטוריים ==
* 1991 - 2000 שילינג סומלי / 1 דולר אמריקאי
* 1993 - 5000 שילינג סומלי / 1 דולר אמריקאי
* 2006 - 13,400 שילינג סומלי / 1 דולר אמריקאי
* 2006 - 14,406 שילינג סומלי / 1 דולר אמריקאי<ref></ref>
* 2007 - 15,000 שילינג סומלי / 1 דולר אמריקאי
* 2008 - 25,000 שילינג סומלי / 1 דולר אמריקאי<ref></ref>
* 2008 - 35,000 שילינג סומלי / 1 דולר אמריקאי<ref></ref>
* 2009 - 28,250 שילינג סומלי / 1 דולר אמריקאי<ref></ref>
* 2010 - 33,300 שילינג סומלי / 1 דולר אמריקאי<ref name=":2"></ref>
* 2011 - 27,000 שילינג סומלי / 1 דולר אמריקאי<ref name=":2" />
* 2012 - 19,000 שילינג סומלי / 1 דולר אמריקאי<ref></ref>
* 2013 - 15,000 שילינג סומלי / 1 דולר אמריקאי<ref></ref>
* 2014 - 1,001 שילינג סומלי / 1 דולר אמריקאי<ref></ref>.
* 2014 - 725 שילינג סומלי / 1 דולר אמריקאי<ref></ref>
* 2015 - 697.5 שילינג סומלי / 1 דולר אמריקאי<ref></ref>

==קישורים חיצוניים==

== הערות שוליים ==

קטגוריה:מטבעות אפריקה
קטגוריה:סומליה
קובי פינקלר

יעקב (קובי) פינקלר (נולד באוגוסט 1953) הוא עיתונאי ישראלי, המשמש ככתב ופרשן צבאי ברדיו קול חי, בערוץ 14 ובערוץ 7. בנוסף, פינקלר משמש גם כמנהל כתבי תחום התיירות והתרבות ברדיו קול חי, עיתון בשבע, ערוץ 7 ו'נופשים'. כמו כן, משמש פינקלר כמרצה לתנ"ך, צבא וביטחון, תקשורת ותחומים נוספים.

== ביוגרפיה ==
פינקלר נולד וגדל בירושלים. למד בתיכון בישיבת נתיב מאיר ובישיבת מבשרת במשך 12 שנים. בהמשך למד בישיבת ההסדר באלון שבות.

בשירותו הצבאי שירת בנח"ל כלוחם וכשליש צבאי.

בין השנים 1975–1979 למד באוניברסיטת בר-אילן מינהל חינוכי, קרמינולוגיה וארץ ישראל.

עם הקמת ערוץ 7, בשנת 1986, החל פינקלר את דרכו בתקשורת והיה בשידור החי הראשון באולפן עם תוכנית הדגל 'הציבי לך ציונים' ו-ארץ וטבע בערוץ 7. לאחר מכן, עם הקמת מחלקת החדשות, שולב ככתב צבאי וכתב תיירות בערוץ, תפקיד אותו הוא ממלא עד היום.

בהמשך עבד פינקלר גם בעיתון "מקור ראשון" כשהוא מסקר את התחומים הללו, ומאוחר יותר השתלב ברדיו קול חי, בתוכניות שונות וכפרשן הצבאי של התחנה.

במהלך שידור מהשטח וסיקור ירי רקטות עבור ערוץ 20 בעת מבצע שומר החומות, דיווח פינקלר כי רקטה שנורתה מלבנון פגעה בשטח פתוח במגרש כדורגל בשפרעם, ואמר כי "לצערנו הרב זה לא הביא להמוני הרוגים שם".<ref></ref> פינקלר טען כי מדובר בשגגה הנובעת מעייפות, אולם האמירה נאמרה פעמיים וערוץ 20 הפסיק את ההתקשרות איתו, והוא הודח מתפקידו כיושב ראש תא הכתבים הצבאיים. בהמשך התקיימה "סולחה" בין פינקלר לראש עיריית שפרעם.

במרץ 2023 חזר פינקלר לתפקיד פרשן צבאי בערוץ 14. 

פינקלר כתב שלושה ספרי טיולים ועורך את מוסף הטיולים נופשים.

==חיים אישיים==
פינקלר נשוי לתמי, אב לשלושה. מתגורר ברעננה.

== קישורים חיצוניים ==

* [https://twitter.com/kobifinkler?s=20 קובי פינקלר] (חשבון ישן ברשת החברתית טוויטר
* [http://www.chabad.org.il/Magazines/Article.asp?ArticleID=13527&CategoryID=2192 לטייל עם קובי פינקלר], באתר חב"ד
* 
* [https://www.20il.co.il/תוכניות/חדשות-20/מה-תפקידו-של-משרד-הביטחון-במלחמה-בקורו/ מה תפקידו של משרד הביטחון במלחמה בקורונה?] , באתר ערוץ 20
* [https://www.93fm.co.il/radio/606444/?utm_source=site&utm_medium=תגית:%20קובי%20פינקלר ממוצבי הקפסולות ובניית המכשול הימי: ריאיון עם לוחמי הצנחנים בגבול], באתר קול חי
* 

==הערות שוליים==

קטגוריה:סגל רדיו קול חי
קטגוריה:כתבים צבאיים ישראלים
קטגוריה:פרשנים צבאיים ישראלים
קטגוריה:סגל ערוץ 20
קטגוריה:סגל ערוץ 7
קטגוריה:רעננה: אישים
קטגוריה:בוגרי ישיבת נתיב מאיר
קטגוריה:בוגרי אוניברסיטת בר-אילן
קטגוריה:סגל מקור ראשון
קטגוריה:ישראלים שנולדו ב-1953
גאון (סדרת טלוויזיה)

גאון (באנגלית: Genius) היא סדרת דרמה היסטורית, אנתרופולוגית אמריקאית שהופקה בידי נואה פינק וקנת בילר ושודרה לראשונה ב-25 באפריל 2017 בערוץ נשיונל ג'יאוגרפיק. היא מציגה את דמותם של אנשים גאונים או מצליחים במיוחד ואת מסעות חייהם.

הסדרה זכתה בפרס החברה האמריקאית של צלמי הקולנוע לשנת 2017, וזכתה פעמיים בטקס פרס אמי לבידור בפריים טיים ה-69 לשנת 2018 וכן הועמדה לפרסים רבים. הביקורות על הסדרה היו חיוביות בעיקרם לעונה הראשונה אך בינוניות על העונה השנייה.

==מבנה התוכנית==
העונה הראשונה של התוכנית שודרה בין אפריל ליוני 2017 והיא מציגה את חייו של אלברט איינשטיין (בגילומו של ג'פרי ראש) ואת הדילמות עמם התמודד ראשית בתור בוחן פטנטים בדרכו להוראה ולדוקטורט ובהמשך את צורת חשיבתו על תורת היחסות הידועה.

העונה השנייה של התוכנית שודרה בין אפריל ליוני 2018 ומציגה את חייו של פבלו פיקאסו (בגילומו של אנטוניו בנדרס), בתחילה כאשר הוא מגלה את כישרונו יוצא הדופן ובהמשך כאשר הוא נאלץ לשרוד בעולם של פשיזם ולצעוד באור התהילה.

יוצרי התוכנית הודיעו שבמשך 2020 תעלה עונה שלישית שתעסוק בחייה של זמרת הנשמה אריתה פרנקלין (בגילומה של סינתיה אריבו). ואולם הצילומים התעכבו עקב מגפת הקורונה והעונה עלתה לאוויר במרץ 2021. בדצמבר 2020, עוד לפני עליית העונה השלישית לשידור, מפיקי הסדרה הודיעו שהם עובדים על עונה רביעית שתעלה ברשת אפל TV פלוס; והיא תעסוק בחייהם של מרטין לותר קינג ומלקולם אקס. 

== סקירת סדרה ==

==שחקנים==
עונה ראשונה:
* ג'פרי ראש - אלברט איינשטיין
** ג'וני פלין - אלברט איינשטיין הצעיר
* סמנתה קולי - מילבה מאריץ'
* ריצ'רד טופול - פריץ הבר
* מיכאל מקלהטון - פיליפ לנארד
* אמילי ווטסון - אלזה איינשטיין
** גוונדולין אליס - אלזה איינשטיין הצעירה
* ראלף בראון - מקס פלאנק
* אניה בוקשטיין - מרגריטה קוננקובה

עונה שנייה:
* אנטוניו בנדרס - פאבלו פיקאסו
** אלקס ריץ' - פאבלו פיקאסו הצעיר
** אלסיו סקלזוטו - פאבלו פיקאסו בגיל 14
** טימותי ליונס - פאבלו פיקאסו בגיל 9
* קלמנס פואסי - פרנסואז גילו
* סמנתה קולי - דורה מאר

עונה שלישית:
* סינתיה אריבו - אריתה פרנקלין
** סאנאי ויקטוריה - אריתה פרנקלין הצעירה
* קורטני ב' ואנס - ס. ל. פרנקלין
* דייוויד קרוס - ג'רי וקסלר
* מלקולם בארט - טדי וייט
* פטריס קובינגטון - אמה פרנקלין
* קימברלי הברט גרגורי - רות' בואן
* רבקה נעמי ג׳ונס - קרולין פרנקלין

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה אמריקאיות
קטגוריה:סדרות דרמה אמריקאיות
קטגוריה:סדרות אנתולוגיה אמריקאיות
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות בברלין
קטגוריה:תוכניות טלוויזיה בערוץ נשיונל ג'יאוגרפיק
קטגוריה:דיסני+: תוכניות וסדרות
קטגוריה:סדרות טלוויזיה אמריקאיות שעלו לשידור בשנות ה-2010
למה ככה עצובה

"למה ככה עצובה" הוא סינגל שהוקלט על ידי המוזיקאי ישראלי עידן רייכל, ביחד עם המפיק המוזיקלי הישראלי סתיו בגר. השיר יצא לאור ב-15 ביולי 2020, כסינגל שלא מתוך אלבום, על ידי חברת התקליטים הליקון.

== רקע וכתיבה ==
ב-13 ביולי 2020 הוכרזה יציאתו של השיר, תוך שהושק לו אתגר בפלטפורמת שיתוף הווידאו טיקטוק.<ref></ref> השיר הוא שיר פופ מזרחי שנכתב, הולחן והופק על ידי עידן רייכל וסתיו בגר. רייכל ובגר שיתפו פעולה קודם לכן בשיר "כתוב מלמעלה". בקולות השירה של השיר משתתף בן דודו של רייכל, ניצן ירקוני, טכנאי מערכות. את עטיפתו של הסינגל ציירה בתו של רייכל. בצאת הסינגל סיפר רייכל איך השיר נוצר: "התקופה הזו מורכבת מאד, משבר רציני, ואתגרים בלי סוף, מצב הרוח הוא אחד האתגרים, ושירים מרימים - חשובים, אז משתף אתכם בשיר שאולי יעלה אצלכם חיוך".

== וידאו קליפ ==
הווידאו קליפ הנלווה לשיר, הועלה לערוץ היוטיוב של רייכל ב-15 ביולי 2020, בסמוך לצאת הסינגל עצמו, ומציג בתוכו את עטיפתו של הסינגל ואף את מילותיו של השיר.

== ביקורת ==
יוסי חרסונסקי העניק לשיר ביקורת מעורבת, תוך שנתן לו ציון של שלושה וחצי כוכבי זהב מתוך חמישה ואמר: "שיחקו המוזיקאים לפנינו. יצא פולקלור ים תיכוני קליל משקל. התזמור מעניק לשיר רוח מזרחית גבית רעננה. יצא "תרגיל" מוזיקלי נחמד, שמן הסתם לא יכנס לפנתיאון של המוזיקה הישראלית, גם לא לרשימת עשרת השירים החשובים של עידן רייכל".<ref></ref> אתר פרוגי העניק לשיר ביקורת חיובית, באומרו כי השיר הוא "שיר שעוד לא שמענו כמותו קודם, שילוב מעניין, שעושה חשק לעוד".<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ישראל
|15 ביולי 2020
|הזרמת מוזיקה • הורדה דיגיטלית
|הליקון
|style="text-align:center;"|<ref></ref>
|}

== קישורים חיצוניים ==
* [https://www.nli.org.il/he/items/NNL_MUSIC_AL997008903914405171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון
אגם מקדונלד (איידהו)

אגם מקדונלד (באנגלית: McDonald Lake) הוא אגם במחוז קאסטר, במדינת איידהו, שבארצות הברית.

== גאוגרפיה ==

האגם הוא אגם אלפיני, הממוקם בעמק סוטות', בשטח אזור הנופש הלאומי סוטות'.

האגם ממוקם 24 קילומטרים מדרום לכפר סטנלי (Stanley), ו-55 קילומטרים מצפון-מערב לעיירה קטצ'אם (Ketchum).

אורכו של האגם 450 מטרים, רוחבו של האגם 27 מטרים.

האגם ממוקם בגובה של 2,165 מטרים מעל פני הים, והוא אגם רדוד ביותר.

האגם נשפך אל נהר סלמון.

== תיירות ==

באזור האגם מספר מסלולי הליכה, כמו כן האגם משמש לשחייה, ולצפרות.

מסלול הליכה פופולרי מקשר בין אגם מקדונלד לאגם ילו בלי הסמוך.

== לקריאה נוספת ==

<div class="mw-content-ltr">• Kathleen M. Haller, Spencer H. Wood, [https://pubs.usgs.gov/of/2004/1222/chapters/Ch5.pdf Geological Field Trips in Southern Idaho, Eastern Oregon, and Northern Nevada], U.S. Geological Survey</div>

== קישורים חיצוניים ==
* [https://mapcarta.com/23546536 מפת אזור אגם מקדונלד]
* [https://www.outdoorproject.com/united-states/idaho/mcdonald-lake-mays-creek מסלולי הליכה באזור אגם מקדונלד] באתר outdoorproject
* [https://www.gaiagps.com/hike/poi/united-states/idaho/sawtooth-national-recreation-area/mcdonald-lake/ מסלולי הליכה באזור אגם מקדונלד] (מפות המסלולים ומידע עליהם - רמת קושי, אורך)
* [https://www.hikingproject.com/trail/7014201/mays-creek-trail-192 אגם מקדונלד - מסלולי הליכה] באתר hikingproject
* [https://www.myweather2.com/Fishing/United-States-Of-America/Idaho/Mcdonald-Lake-Custer/weather-probability.aspx מזג אוויר נוכחי עדכני באגם מקדונלד]
* [https://thebigoutside.com/ask-me-what-are-the-best-hikes-in-idahos-sawtooths/ מידע למטיילים באזור היער הלאומי סוטות']

== הערות שוליים ==

מקדונלד
מקדונלד
מקדונלד
אגם מקדונלד (ססקצ'ואן)

אגם מקדונלד (באנגלית: McDonald Lake) הוא אגם מלאכותי בפרובינציית ססקצ'ואן שבקנדה.

אורכו של האגם 57 קילומטרים, רוחבו של האגם 1.2 קילומטרים.

שטחו של האגם 48.8 קילומטרים רבועים, האגם מנקז שטח של 2,448 קילומטרים רבועים.

עומקו המרבי של האגם - 15 מטרים.

נפח האגם 439,600,000 מטרים מעוקבים של מים.

גובה פני האגם - 566 מטרים מעל פני הים.

נהר סואריס (Souris River) נשפך אל האגם, והאגם שב ונשפך אליו.

== היסטוריה ==

האגם נוצר כאשר הוקם סכר ראפרטי (Rafferty Dam), בשנת 1991; הסכר נועד למנוע שיטפונות בנהר סואריס, והאגם תוכנן להפוך לאתר נופש ופנאי ולתיירות דיג.

== תיירות ==

האגם משמש כאתר לדיג.

== קישורים חיצוניים ==

* [https://www.nasa.gov/image-feature/mcdonald-lake-in-saskatchewan-canada תצלום לוויין של אגם מקדונלד] באתר נאס"א
* [https://mapcarta.com/24484252 מפת אזור אגם מקדונלד]
* [https://www.mindat.org/feature-6069292.html אגם מקדונלד] באתר mindat
* [https://www.myweather2.com/Fishing/Canada/Saskatchewan/Mcdonald-Lake.aspx תחזית מזג אוויר עדכנית ארוכת טווח עבור אגם מקדונלד]

== הערות שוליים ==

מקדונלד
יחסי הרפובליקה הדומיניקנית – יפן

הכניסה לשגרירות הרפובליקה הדומיניקנית בטוקיו
יחסי הרפובליקה הדומיניקנית–יפן הם היחסים הדיפלומטיים בין הרפובליקה הדומיניקנית לבין יפן. שתי המדינות כוננו יחסים דיפלומטיים בנובמבר 1934.

== היסטוריה ==
בשנת 1934 שתי המדינות חתמו על מזכר הבנות ובכך כוננו יחסים דיפלומטיים ביניהן. עם פרוץ מלחמת העולם השנייה, בה יפן נלחמה לצד מדינות הציר, החליטה הרפובליקה הדומיניקנית לנתק כל קשרים דיפלומטיים עם יפן. שתי המדינות כוננו שוב יחסים דיפלומטיים רשמיים בשנת 1952, כשנתיים לאחר חתימת הסכם הכניעה של יפן.

== סחר ==
בשנת 2017, שוויו של הייצוא היפני לרפובליקה הדומיניקנית עמד על 29.68 מיליון ין וכלל בעיקר מוצרי הובלה, מכונות, ומכוניות. באותה השנה, שוויו של הייבוא היפני מהרפובליקה הדומיניקנית הסתכם ב-10.51 מיליון ין וכלל בעיקר תרופות, מוצרי הנעלה ומוצרים אופטיים.

== יפנים ברפובליקה הדומיניקנית ==
על פי הלשכה היפנית המרכזית לסטטיסטיקה, באוקטובר 2017 חיו ברפובליקה הדומיניקנית שבע מאות שבעים ואחד אזרחים יפניים.

== נציגויות דיפלומטיות ==
* הרפובליקה הדומיניקנית מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת ברפובליקה הדומיניקנית בדרג השגרירות באמצעות שגרירות רשמית שהיא מחזיקה בסנטו דומינגו, בירת המדינה.

== קישורים חיצוניים ==

* [https://www.mofa.go.jp/region/latin/dominican_r/data.html יחסי הרפובליקה הדומיניקנית–יפן], באתר משרד החוץ היפני

== הערות שוליים ==
Windows Terminal

Windows Terminal (המכונה גם: Cascadia) הוא ממשק שורת פקודה שפותח על ידי מיקרוסופט עבור ייעול ושיפור השימוש בממשקי שורות הפקודה של Windows. המסוף תומך בשורות הפקודה cmd, Powershell, WSL ועוד ומאפשר שימוש בכל שורות הפקודות הנתמכות בו בחלון אחד, על ידי שימוש בכרטיסיות, לצד שורה ארוכה של שיפורים ויזואליים ביחס למסופים הסטנדרטים. כחלק ממגמת מיקרוסופט בשנים האחרונות לתמוך בעולם הקוד הפתוח, קוד המקור של המסוף פורסם והועלה ל-GitHub<ref></ref> במאי 2019. גרסת התצוגה עבור חנות האפליקציות של Microsoft Windows הועלתה לראשונה לחנות ב-21 ביוני 2019.

== תכונות מיוחדות ==
* תמיכה ב-UTF-8 ו-UTF-16
* אפקטים של שקיפות בחלון המסוף
* תמונות רקע
* השלמת פקודות בעזרת שימוש בטאב
* ערכות נושא
* מצב מסך מלא
* כרטיסיות נפרדות
* פיצול המסך למספר כרטיסיות
* תצוגת True color
* עיבוד טקסט מואץ בחומרה באמצעות DirectWrite
* קיצורי מקשים הניתנים להתאמה אישית
* שימוש ברצפי ANSI/VT
* העתקת טקסט ללוח בפורמט HTML ו-RTF
* תאימות לממשק המשתמש Microsoft Narrator.

==קישורים חיצוניים==

== הערות שוליים ==

קטגוריה:רכיבי Windows
קטגוריה:תוכנות מערכת
קטגוריה:כלי פיתוח מבית מיקרוסופט
קטגוריה:תוכנות שהושקו ב-2019
קטגוריה:ממשקי משתמש במחשב
רנו מונאקטר

רנו מונאקטר (בצרפתית : Renault Monaquatre) היא מכונית משפחתית מתוצרת יצרנית כלי הרכב הצרפתית רנו אשר יוצרה בין השנים 1936–1931 בצרפת ובבלגיה

==תצורות==
* 4 דלתות - סדאן
* 2 דלתות - סדאן
* 2 דלתות - קבריולה

==דגמי"רנו מונאקטר"==
* "Type UY 1" - יוצר בין השנים 1932–1933
* "Type YN" - יוצר בשנת 1932
* "Type YN 1" - יוצר בין השנים 1932–1933
* "Type YN 2" - יוצר בין השנים 1933–1934
* "Type YN 3" - יוצר בשנת 1934
* "Type YN 4" - יוצר בין השנים 1935-1934

== גלריה ==
<gallery mode="packed" heights="120">
קובץ:Renault MONA-QUATRE dutch licence registration DE-32-02 pic2.JPG | "רנו מונאקטר"
קובץ:Renault MONA-QUATRE dutch licence registration DE-32-02 pic3.JPG | "רנו מונאקטר"
קובץ:Renault Monaquatre 2.jpg | "רנו מונאקטר"
קובץ:Renault Y.N.2(1).jpg | "רנו מונאקטר" דגם "Y.N.2"
קובץ:Renault Monaquatre, 1935 (2).jpg | "רנו מונאקטר" דגם "Y.N.4", שנת 1935
קובץ:Renault Monaquatre, 1935 (5).jpg | "רנו מונאקטר" דגם "Y.N.4", שנת 1935
קובץ:Paris - Bonhams 2016 - Renault Monaquatre 1.5 litre cabriolet - 1934 - 001.jpg | "רנו מונאקטר", שנת 1934 - קבריולה
קובץ:Paris - Bonhams 2016 - Renault Monaquatre 1.5 litre cabriolet - 1934 - 002.jpg | "רנו מונאקטר", שנת 1934 - קבריולה
קובץ:Paris - Bonhams 2016 - Renault Monaquatre 1.5 litre cabriolet - 1934 - 003.jpg | "רנו מונאקטר", שנת 1934 - קבריולה, מבט לתא הנהג ולוח מחוונים
</gallery>

==ראו גם==
* רנו NN

==קישורים חיצוניים==

* 
* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
מונאסיקס
קטגוריה:דגמי מכוניות שהושקו ב-1931
קטגוריה:מכוניות צרפתיות
קטגוריה:כלי רכב המיוצרים בבלגיה
כיכר מקדוניה

כיכר מקדוניה (במקדונית: Плоштад Македонија) היא הכיכר המרכזית של סקופיה, בירת מקדוניה הצפונית. הכיכר נבנתה בין 1920 ו-1940. מבחינה עירונית, היו בכיכר מספר מבנים חשובים כמו: הבנק הלאומי, בית הקצינים, ארמון ריסטיק וארמון מזורה.

לכיכר לא היה שם רשמי, עד להצטרפותה של מקדוניה הצפונית ליוגוסלביה, אז שמה שונה לכיכר "מרשל טיטו".

הכיכר של היום היא אחת מ-3 הכיכרות שנמצאות מצד הדרומי של הנהר וארדאר. עד לרעידת האדמה ב-1963, נוספו בכיכר שני בניינים חשובים: בית הכלבו וארמון פליסטר. לאחר רעידת האדמה, באופן רשמי ומבחינת התוכן, המצב שונה, והתרושש.

הכיכר משמשת בדרך כלל לקיום מספר אירועים תרבותיים, פוליטיים ואחרים. הנשיא, קירו גליגורוב, הכריז בכיכר על עצמאותה של מקדוניה הצפונית והיפרדותה מיוגוסלביה ב-1991.

ב-2007 הודיעה ממשלת מקדוניה הצפונית על תוכניות לשחזר את בית הקצינים, את מבצר סקופיה ואת הכיכר עצמה, שכן כמעט כל המבנים נהרסו לאחר רעידת האדמה שהתרחשה בסקופיה ב-1963.

ב-2011, במסגרת סקופיה 2014, נבנתה ונפתחה מזרקה, שהיא משמשת גם כאנדרטה לזכר אלכסנדר מוקדון, בשם "הלוחם על סוס". בנוסף, הוכרזו מספר אנדרטאות נוספות הקשורות להיסטוריה ולתרבות של העם המקדוני. בנוסף, אנדרטה לזכר סמואיל, שליט בולגריה נמצאת בכיכר.

== גלריה ==
<gallery>
Skopje1594.jpg|תחריט המתאר את שטח הכיכר של ימינו וסביבתה ב-1594.
Plostad_od_DARM.jpg|נוף לכיכר
Stara_slika_od_Plostad_Makedonija,_Skopje.jpg|נוף לכיכר, לפני רעידת האדמה ב-1963.
</gallery>

== קישורים חיצוניים ==

== הערות שוליים ==

*
קטגוריה:סקופיה: מבנים
מקדוניה
הפרלמנט של הרפובליקה הפולנית

הפרלמנט של הרפובליקה הפולנית (בפולנית: Parlament Rzeczypospolitej Polskiej) הוא הרשות המחוקקת של פולין. הוא מורכב משני בתים:
* הבית התחתון - הסיים שמונה 460 חברים
* הבית העליון - סנאט שמונה 100 חברים
מקום מושבו של הפרלמנט הוא ברחוב וויייסקה שבמרכז ורשה

יו"ר הסיים יכול להורות על כינוס האספה הלאומית המורכבת משני הבתים יחד. האספה מתכנסת לצורך: הודעה מיוחדת של נשיא פולין, או השבעתו לתפקיד, אשרור החוקה, שינוי תקנות האספה, העברת סמכויות הנשיא ליו"ר הסנאט כשהנשיא איבד את יכולתו לתפקד. מאז כינון הרפובליקה השלישית של פולין, התכנסה האספה הלאומית 18 פעמים בסך הכל.

שני הבתים מתכנסים גם באופן לא רשמי לצרכים חגיגיים או ביקורים של ראשי מדינות זרות.

==קישורים חיצוניים==

* 
* [http://www.sejm.gov.pl/prawo/konst/polski/kon1.htm חוקת פולין]
* [http://www.sejm.gov.pl/ אתר הסיים]
* [https://www.senat.gov.pl/ אתר הסנאט]

*
קטגוריה:פרלמנטים לפי מדינה
קטגוריה:פולין: חוק ומשפט
יוסף ישר

הרב יוסף ישר (נולד ב-י"א בסיוון תש"ח, 18 ביוני 1948) הוא רבה הראשי של העיר עכו וממלא מקום רבה של קריית ביאליק. בעבר כיהן כרבה של אילת וכרב קופת חולים כללית ובתי החולים שלה.

==תולדות חייו==
===ראשית ימיו===
נולד בירושלים לאביו הרב שמעון יוז'וק, אב"ד בנתניה וחבר מערכת אוצר הפוסקים ולאמו צירה בת הרב משה אריה לייב שפירא, ראש ישיבת תורת אמת ורב שכונת בית ישראל בירושלים.

למד בישיבת פוניבז' לצעירים בבני ברק ובישיבת חברון בירושלים. הוסמך לרבנות על ידי ראש הישיבה הרב משה חברוני ועל ידי סבו הרב שפירא. קיבל כושר לרבנות עיר מהרבנים הראשיים לישראל איסר יהודה אונטרמן ויצחק נסים. נישא לנחמה בת הרב רפאל יעקב מן רקובסקי, רב המרכזים הרפואיים "הדסה" בירושלים.

===קריירה רבנית===
לאחר נישואיו התגורר ברחובות, שם החל לכהן כרב שכונת חבצלת. בינואר 1972 (ה'תשל"ב), בהיותו כבן 25, נבחר לכהן כרב האשכנזי של העיר אילת, והיה בכך לרב העיר הצעיר ביותר בישראל. לאחר כשבע שנים עזב את אילת והחל לכהן כרב קופת חולים כללית ובתי החולים שלה.

====כרב ראשי לעכו====
בשנת ה'תש"ם נבחר לתפקיד הרב הראשי של העיר עכו, תפקיד שבו הוא מכהן עד היום. בשנת 1980 עורר סערה כאשר פרסם פסק הלכה שקורא ליהודים לא להתגורר בשכנות לערבים בעכו, ובהמשך נאבק במעברם של תושבים ערבים לשכונת וולפסון בעיר. בשנת 2008, לאחר שנהג ערבי נכנס לשכונה יהודית בעיצומו של יום הכיפורים וגרר תקריות אלימות בין ערבים ליהודים, דחה את מכתב הפיוס שכתבו מנהיגי הציבור הערבי בעיר (בהם חבר הכנסת עבאס זכור), בטענה שמעשהו של הנהג ותגובות התושבים היהודים הוצגו בו כשווים בחומרתם. ב-2012 הותקפו הרב ישר ובני לווייתו על ידי צעירים ערבים תושבי העיר. בהמשך הקריירה שלו, פעל לפיוס ודו-קיום בין יהודים לערבים בעכו. בשנת ה'תשנ"ח זכה לתואר "יקיר העיר עכו".

הוא הקים את עמותת "ימין מקרבת" במטרה להביא לקירוב ואחדות בין כל הזרמים בעיר. פעל לייסוד הגרעין התורני "אומץ" וישיבת ההסדר עכו, והוא פועל עמם בשיתוף פעולה מלא. יזם עריכת טקסי נישואין יהודיים לזוגות שנישאו בנישואין אזרחיים בברית המועצות.

בשנת ה'תש"ע נתמנה על ידי מועצת הרבנות הראשית לכהן גם כממלא מקום רב העיר קריית ביאליק, במקומו של הרב עמינדב קריספין שפרש מהתפקיד.

הרב ישר מרצה בתחומי היהדות, ומקיים מפגשים בישראל ומחוצה לה עם סטודנטים ואנשי דת.

==משפחתו==
דודיו מצד אביו הם הלשונאי והמילונאי דב ירדן והרב יוסף רוזנטל, ר"מ בשלוחת ישיבת נובהרדוק בפינסק. הרבנים אברהם יצחק גרשונוביץ ומתתיהו שצ'יגל היו דודי אביו.

אחיו הם: הרב מאיר בנימין יוז'וק, מחבר ספרי "אמרי בנימין" על הש"ס והרב חיים יוז'וק, מחבר ספרי "שמועת חיים" על הש"ס. אחותו שרה הייתה נשואה לרב דוד צבי הופמן, מו"צ בפתח תקווה.

בנו הרב ישראל ישר הוא ר"מ בישיבה בבית שמש.

==קישורים חיצוניים==
* [https://www.mdakko.org/rabanut הרב הראשי - הרב יוסף ישר] באתר המועצה הדתית והרבנות עכו.
* מאיר הראובני, [http://www.jpress.nli.org.il/Olive/APA/NLI_heb/SharedView.Article.aspx?href=MAR%2F1986%2F11%2F24&id=Ar01101&sk=A8D8F92C מירשם לדו-קיום], מעריב, 24/11/1986.

==הערות שוליים==

קטגוריה:רבני ערים בישראל
קטגוריה:אילת: אישים
קטגוריה:עכו: רבנים
קטגוריה:רחובות: רבנים
קטגוריה:סגל שירותי בריאות כללית
קטגוריה:בוגרי ישיבת פוניבז'
קטגוריה:בוגרי ישיבת חברון כנסת ישראל
קטגוריה:משפחת רקובסקי
קטגוריה:ישראלים שנולדו ב-1948
אצ'ומי

אצ'ומי או חודמוני (בפרסית: اچمى) היא שפה איראנית המדוברת בדרום איראן, בעיקר בפארס, כרמאן, בושהר והורמוזגאן, ובמדינות סביב המפרץ הפרסי.<ref></ref> מקורה בפרסית עתיקה ויש לה חוקים משלה.<ref></ref> היא ממשפחת השפות ההודו-אירופיות, ענף השפות ההודו-איראניות ותת-ענף השפות הדרום-איראניות.

==ניבים==
לשפת אצ'ומי שני ניבים עיקריים: ניב צפוני וניב דרומי.

ניבים של הניב הצפוני: לארי, ג'ודי, עוואזי, בידישירי, באסטאקי, ג'יראשי, ג'אמסי.

ניבים של הניב הדרומי: בש קארדי, קום זארי, ג'יימי, בנדררי.

==קישורים חיצוניים==

==הערות שוליים==

קטגוריה:שפות איראניות
תומאס סטארוויט נובל

תומאס סטארוויט נובל (באנגלית: Thomas Satterwhite Noble;29 במאי 1835 - 27 באפריל 1907) היה צייר אמריקאי וראש בית הספר לעיצוב מקמיקן בסינסינטי, אוהיו.

== ביוגרפיה ==
נובל נולד בלקסינגטון, קנטקי, וגדל בחווה בה גידלו קנבוס וכותנה. בגיל צעיר גילה התעניינות ונטייה לאמנות. תחילה למד ציור אצל סמואל ודסון פרייס בלואיסוויל, קנטקי, בשנת 1852 ואז המשיך את לימודיו אצל פרייס, אוליבר פרייז'ר וג'ורג' היילי באוניברסיטת טרנסילבניה בלקסינגטון. בשנת 1853 עבר לניו יורק, ניו יורק, לפני שנסע לפריז ללמוד אצל תומאס קוטור משנת 1856 עד 1859.

נובל חזר לארצות הברית בשנת 1859 מתוך כוונה להתחיל את קריירת האמנות שלו. עם זאת, התחילה מלחמת האזרחים, והוא שירת בצבא הקונפדרציה משנת 1862 עד 1865. לאחר המלחמה, שוחרר נובל לסנט לואיס והחל לצייר. עם ההצלחה בציור הראשון שלו, "המכירה האחרונה של העבדים", הוא קיבל חסות מצד פטרונים עשירים בעיר ניו יורק.
תומאס נובל, מרגרט גרנר - מדיאה המודרנית, 1867
נובל התגורר בעיר ניו יורק בשנים 1866–1869, ובמהלכן צייר כמה מציורי השמן הידועים ביותר שלו. בשנת 1869 הוא הוזמן להיות ראש בית הספר לעיצוב מקמיקן בסינסינטי, אוהיו, תפקיד אותו מילא עד 1904. בשנת 1887, בית הספר לעיצוב מקמיקן הפך לאקדמיה לאמנות של ימינו בסינסינטי. במהלך כהונתו בבית הספר לעיצוב, נובל נסע לזמן קצר למינכן, גרמניה, שם למד בין השנים 1881 עד 1883.

הוא פרש בשנת 1904 ונפטר בעיר ניו יורק ב־27 באפריל 1907.

הוא קבור בבית העלמין Spring Grove בסינסינטי.

== יצירות ==
העבודות הידועות של נובל הן בעיקר תמונות היסטוריות או חברתיות / פוליטיות. הוא ידוע בעיקר בזכות סדרה של ארבעה ציורים נגד העבדות. "המכירה האחרונה של העבדים" (1865) תיארה את זירת המכירה האחרונה של העבדים במדרגות בית המשפט בסנט לואיס. הוא המשיך אחר ציור זה עם הציור "ברכתו של ג'ון בראון " (1866) אשר תיארה את מתנגד העבדות ג'ון בראון שהובל להוצאתו להורג ומברך ילד על מדרגות בית המשפט. הציור השלישי שלו, "מדיאה המודרנית" (1867), שהציג את האירוע הטרגי משנת 1856 בו מרגרט גרנר, אם של עבד נמלט, רצחה את ילדיה במקום לראות אותם חוזרים לעבדות. התמונה נודעה בעקבות הזעם של מרגרט גרנר, על כך שבציור נכללו ציידי העבדים הלבנים. הציור האחרון של נובל, "מחיר הדם" (1868), לא היה מבוסס על אירוע היסטורי ספציפי, אלא תיאר בעל עבדים לבן שמכר לעבדות את בנו החצי לבן של עבד. בדומה למדיאה המודרנית, ציור זה ייחודי לתקופה עם הכללתם של אנשים לבנים בציור.<ref>Morgan, Joanne (2007). "Thomas Satterwhite Noble's Mulattos: From Barefoot Madonna to Maggie the Ripper". Journal of American Studies. 41. No. 1: Page 110.</ref>
תומאס נובל, בירכתו של ג׳ון בראון, 1867
נובל רשם גם ליתוגרפיה ידועה למגזין "הרפר" על סמך הציור "ברכתו של ג'ון בראון".

== תערוכות ויצירות מרכזיות ==
יצירות האמנות של נובל הוצגו בלמעלה מ -70 תערוכות, הן במהלך חייו והן לאחר מותו. מרבית יצירותיו הראשוניות הידועות הן היסטוריות, המצוירות כדי לעורר פרשנות פוליטית ומוסרית חזקה. מאוחר יותר בחייו צייר תמונות אלגוריות רבות. לאחר שלמד במינכן ולקראת סוף חייו, נובל מיקד את עבודתו האמנותית בנופים של כפרי אוהיו, קנטאקי וניו יורק.

==קישורים חיצוניים==

* 

== הערות שוליים ==

קטגוריה:ציירים אמריקאים
קטגוריה:עבדות
קטגוריה:אמריקאים שנולדו ב-1835
קטגוריה:אמריקאים שנפטרו ב-1907
רנו סאלטהקטר

רנו סאלטהקטר (בצרפתית : Renault Celtaquatre) היא מכונית משפחתית מתוצרת יצרנית כלי הרכב הצרפתית רנו, אשר יוצרה בין השנים 1938–1934 בצרפת.

==תצורות==
* 4 דלתות - סדאן
* 2 דלתות - קבריולה

==דגמי "רנו סאלטהקטר"==
* "ZR1" - יוצר בין השנים 1935-1934
* "ZR2" - יוצר בשנת 1935
* "ADC 1" - יוצר בין השנים 1935–1936
* "ADC2" - יוצר בין השנים 1937-1936
* "ADC3" - יוצר בין השנים 1937–1938
* "BCR" - יוצר בין השנים 1937–1938 (מסחרית)
* "AEC1" - יוצר בין השנים 1935–1936

== גלריה ==
<gallery mode="packed" heights="120">
קובץ:Renault Celtaquatre (30829874180).jpg | "רנו סאלטהקטר"
קובץ:1937RenaultCeltaquatreCoupe.jpg | "רנו סאלטהקטר" דגם "ADC 1" - קבריולה
קובץ:New arrival for the 2009 Havant Mayor's Rally (5) - geograph.org.uk - 1259896.jpg | "רנו סאלטהקטר" דגם "ADC 1" - קבריולה
קובץ:Renault Celtaquatre1.JPG | "רנו סאלטהקטר" דגם "ADC 1"
קובץ:Renault Celtaquatre3.JPG | "רנו סאלטהקטר" דגם "ADC 1"
קובץ:Renault Celtaquatre4.JPG | "רנו סאלטהקטר" דגם "ADC 1"
קובץ:Renault Celtaquatre 1937.JPG | "רנו סאלטהקטר" דגם "ADC 2", שנת 1937 - קבריולה
קובץ:Renault Celtaquatre, 1937 (6980167672).jpg | "רנו סאלטהקטר" דגם "ADC 2", שנת 1937 - בתצורה 4 דלתות סדאן
קובץ:Oldtimer Expo 2008 - 030 - 1937 Renault Celtaquatre.jpg | "רנו סאלטהקטר" דגם "ADC 2", שנת 1937 - בתצורה 4 דלתות סדאן
</gallery>

==ראו גם==
* רנו NN
* רנו מונאקטר

==קישורים חיצוניים==

* 
* 

==הערות שוליים==

קטגוריה:מכוניות משפחתיות
קטגוריה:מכוניות קבריולה
סאלטהקטר
קטגוריה:דגמי מכוניות שהושקו ב-1934
קטגוריה:מכוניות צרפתיות
סלאבן בלופו

מועדון הכדורגל סלאבן בלופו (בקרואטית: Nogometni Klub Slaven Belupo) היא קבוצת כדורגל קרואטית מעיר קופריבניצה, המתמודדת בליגת העל הקרואטית. הקבוצה היא אחת מהוותיקות בליגה הקרואטית.

== היסטוריה ==
קבוצת כדורגל ראשונה בעיר נוסדה בשנת 1907 על ידי קבוצת סטודנטים. המועדון במתכונת הנוכחית הוקם בשנת 1912. בשנת 1920 הקבוצה זכתה בתחרות אזורית-קרואטית. במהלך השנים שם הקבוצה השתנה מספר פעמים. תחת השם הנוכחי היא מתחרה החל משנת 1958. המילה "בלאופו" מהווה שם חברת תרופות המתבססת בעיר. 

בשנת 1997 הקבוצה החלה להתחרות בהליגה הקרואטית הראשונה ומאז לא ירדה ממנה. בשנת 2000 היא לראשונה השתתפה בגביע האינטרטוטו. בהמשך היא השתתפה בתחרויות גביע אופ"א והליגה האירופית בעונות , ו-.

בשנים 2007 ו-2016 הקבוצה התחרה בזכייה של הגביע הקרואטי אך הפסידה במשחק הגמר.

בשנת 2008 סלאבן בלאופו הגיע למקום השני בליגה בסוף העונה ובשנת 2013 למקום השלישי.

ליד המועדון פועלת מחלקת הנוער. בין בוגרי המחלקה נמנה בויאן ורוצ'ינה שהיה בין הכוכבי הקבוצה הבוגרת ושיחק בהפועל תל אביב.

==קישורים חיצוניים==
* 

קטגוריה:קבוצות כדורגל קרואטיות
קטגוריה:יוגוסלביה: כדורגל
קטגוריה:קבוצות כדורגל שהוקמו ב-1907
אינפרה סאונד

אינפרה סאונד (או אינפרא סאונד; באנגלית: Infrasound) הוא תדר תת-קולי.

במונחי האקדמיה ללשון העברית קוֹל תַּת-שִׁמְעִי

== הגדרה ואטימולוגיה ==
אינפרה סאונד הוא קול שהתדר שלו נמוך ממה שהאדם יכול לשמוע, כלומר מתחת ל-20<ref></ref> הרץ, בניגוד לאולטרה סאונד, קול שתדרו גבוה ממה שהאדם יכול לשמוע.<ref></ref>

מקור המילה אינפרה סאונד היא המילה הלטינית infra (מתחת) וסאונד (sound, קול - מתחת לקול, על קולי).

== שימושים ==
מחקר משנת 2019 הראה שגלי קול מסוג אינפרא-סאונד הם כלי המאפשר ניטור ומיפוי סופות רעמים.<ref></ref>

== קישורים חיצוניים ==

*[https://stwww1.weizmann.ac.il/communication/?p=2072 הגדרה של אולטרה סאונד ואינפרה סאונד]
*
*
* 

== הערות שוליים ==

קטגוריה:אקוסטיקה
אנה קונטולה

אנה קונטולה (ילידת 1977) היא סוציולוגית פינית וחברת הפרלמנט הפיני מאז 2011. היא הייתה חברת מועצת העיר טמפרה עד 2017.

==קורות חיים==
אנה קונטולה נולדה ב־30 במרץ 1977 בפורי, סאטקונטה, פינלנד,<ref name="brief bio"></ref> וסיימה את עבודת התואר השני בשנת 2002 על תנועת הסטודנטים של שנות השבעים.<ref name="Master's"></ref> היא סיימה פרויקטים מחקריים רבים בנושא זנות בפינלנד, כמו דוח משנת 2008 שפרסמה אוניברסיטת טמפרה, ועבודתה בהערכת פושעי זנות ואלימות כלפי נשים.<ref name="Roth (2012)"></ref> היא חוקרת תחומים רבים המעריכים מגבלות בעבודה, נורמות תרבותיות ותפיסות, כולל הנקה ציבורית,<ref name="breast feeding"></ref> הזדקנות עובדי בניין,<ref name="Graying of construction"></ref> השפעת הגזענות לא רק על המקום בו אנשים יכולים לעבוד, אלא היכן הם יכולים לחיות,<ref name="racism"></ref> ונושאים רבים אחרים.

היא כיהנה כסגנית יו"ר האיגוד לתעשיית המין, והייתה מעורבת בארגונים רבים העוסקים בפעילות חברתית במהלך לימודיה. בשנת 2004 נבחרה קונטולה בבחירות המוניציפליות למועצת העיר טמפרה.<ref name="2004 elections"></ref> בשנת 2008 היא נבחרה שנית,<ref name="2008 elections"></ref> ובשנים 2008 ו -2012, לקונטולה היה מספר הקולות השני בגודלו בברית השמאל של פינלנד .<ref name="2012 elections"></ref>

קונטולה נבחרה לפרלמנט הפיני בשנת 2011 וייצגה את מחוז קירקנאמה מטעם ברית השמאל הפינית.<ref name="2011 elections"></ref> היא חברה בוועדה לעתיד ובוועדת התעסוקה והשוויון, וכיהנה בעבר בוועדה למשפט חוקתי ובוועדת התעסוקה והשוויון.<ref name="Committees and profile"></ref>

ביום שני, 13 בינואר 2020, היא נעצרה יחד עם חברים נוספים בקבוצה בינלאומית של פעילי זכויות אדם סמוך לרצועת עזה בישראל מכיוון שניסו לחבל בגדר המערכת ברצועת עזה. לדבריה, מטרתה של קבוצת חמישה האנשים הייתה להביא את תשומת הלב למשבר ההומניטרי בעזה באמצעות חציית הגדר בין ישראל לעזה. טנלי המטאלין, העוזר הפרלמנטרי של קונטולה, אמר למחרת כי קונטולה שוחררה לאחר יותר מעשר שעות במעצר וכי הרשויות הישראליות ניסו ללחוץ עליה לחתום על הודאה בהאשמות נגדה, כמו שיבוש הליכי חקירה וסיכון ביטחון הציבור. עם זאת, היא סירבה לחתום. <ref></ref>

== עבודות נבחרות ==
* Prostituutio Suomessa Helsinki: Sexpo-säätiö (2005) ( ) (בפינית)
* "עובדת המין והנאתה" הסוציולוגיה הנוכחית, כרך א '. 56, לא. 4 (2008): עמ '605–620 ( doi ) (באנגלית)
* Punainen eksodus: tutkimus seksityöstä סומסה הלסינקי: כמו (2008) ( ) (בפינית)
* Tästä äiti varoitti Helsinki: Like (2009) ( ) (בפינית)
* סחר בסחר במולדובה קישינאו: הארגון הבינלאומי להגירה (2009)
* Näkymätön kylä: Siirtotyöläisten asemasta Suomessa Helsinki: Like: Into (2010) ( ) (בפינית)
* Mistä ei voi puhua Helsinki: Like (2012) ( ) (בפינית)
* Kirjeitä oikealle הלסינקי: Into (2014) ( ) (בפינית)

== קישורים חיצוניים ==

* 

== הערות שוליים ==

קטגוריה:פוליטיקאיות פיניות
קטגוריה:נשים פיניות
קטגוריה:סוציולוגיות
קטגוריה:פיניות שנולדו ב-1977
גרהרד רוזנקרנץ

גרהרד רוזנקרנץ (24 ביוני 1900 – 1 באוגוסט 1979) היה רופא פנימי ישראלי, ייסד וניהל את המחלקה הפנימית בבית חולים הכרמל, היה ממייסדיו ומנהלו הראשון של בית חולים הכרמל (1970–1945).

==ביוגרפיה==
רוזנקרנץ נולד ב-אינסטרבורג גרמניה. למד רפואה בקניגסברג, מינכן, לייפציג ודרזדן שם סיים את לימודיו בשנת 1925.

בין השנים 1933 – 1925 עבד כרופא פנימי באינסטרבורג.

בשנת 1933 עלה לארץ ישראל עם רעייתו עליזה ובתו רות. השתקע בחיפה. התקבל לעבודה בקופת חולים כרופא מחליף, בהמשך עבד כרופא בקיבוצים.

לאחר מספר שנים מונה לסגן רופא מחוזי של קופת חולים כללית בחיפה.

רוזנקרנץ יזם את הקמת "בית חולים הכרמל" ומונה למנהלו הראשון בשנת 1945, תפקיד אותו ביצע במשך 25 שנים. במקביל לעבודתו כמנהל בית החולים מונה רוזנקרנץ למנהל מחלקה פנימית כ-60 מיטות אשפוז.

רוזנקרנץ פרש לגמלאות בשנת 1970. לאחר שיזם את הקמת "בית חולים הכרמל" החדש, שכנע את משה סורוקה שלבית חולים הכרמל במתכונתו המצומצמת אין זכות קיום וצריך לבנות בית חולים כללי גדול, או לסגור אותו לאלתר.

במרכז קופת חולים הוחלט להתחיל בבניית בית חולים "הכרמל" חדש. רוזנקרנץ השתתף בתכנון בית החולים החדש שנפתח בשנת 1976.

רוזנקרנץ נפטר ב-1979.

==חיים אישים==
ב-4 באפריל 1948 איבד את בתו היחידה רות ואת נכדתו אילנה בת 11 החודשים בהפגזה על משמר העמק.

הניח בן ובת (כרמלה 1958–2009) מאשתו השנייה פרנציסקה.

==קישורים חיצוניים==
* אמירה קהת, [https://web.archive.org/web/20110815205822/http://www.haifa.org.il/OurCityFile/סיפורו%20של%20מקום.doc סיפורו של מקום, "בית חולים 'כרמל' הישן"], באתר [http://www.haifa.org.il העמותה לתולדות חיפה]

==הערות שוליים==

קטגוריה:ישראלים ילידי גרמניה
קטגוריה:בוגרי אוניברסיטאות ומכללות בגרמניה
קטגוריה:אנשי העלייה החמישית
קטגוריה:חיפה: אישים
קטגוריה:חיפה: רפואה
קטגוריה:רופאים ביישוב
קטגוריה:רופאי שירותי בריאות כללית
קטגוריה:רופאים פנימיים ישראלים
קטגוריה:מנהלי המרכז הרפואי כרמל
קטגוריה:סגל מרכז רפואי כרמל
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1900
קטגוריה:ישראלים שנפטרו ב-1979
אדם ללא גבולות (עמותה)

300 פיקסלים
אדם ללא גבולות (אל”ג) היא עמותה המסייעת לילדים ממשפחות פלסטיניות החיות בשטחי הגדה המערבית וזקוקים לטיפול רפואי בבתי חולים בישראל. 

הפעילות העיקרית של העמותה היא הסעת משפחות מהמחסומים הצבאיים שסביב לירושלים לבתי חולים בירושלים ובאזורים אחרים בארץ. בנוסף, העמותה מארגנת ימי כיף לילדים החולים ולמשפחותיהם ועוזרת בהשגת ציוד רפואי לאלה שזקוקים לכך, בביתם.

== היסטוריה == 
ממוזער

אל”ג הוקמה בשנת 2002 על ידי ג’מילה יפית ביסו כעמותה לא ממשלתית, א-פוליטית והוכרה כעמותת צדקה. העמותה הוקמה בתגובה להצבת המחסומים על ידי הצבא שמנעו מעבר חופשי בין הגדה לישראל ופגעו במשפחות פלסטיניות שנזקקו לסיוע בריאותי. מערכת הבריאות של הרשות הפלסטינית לא מסוגלת לספק את כל הטיפולים שיכולה המערכת הישראלית.

ב-2008 הכיר משרד המשפטים הישראלי באופן רשמי ב”אדם ללא גבולות” בתור ארגון צדקה ורשם אותה כעמותה.

בשנת 2019, פעילותה הבסיסית של עמותת "אדם ללא גבולות", עזרה למשפחות פלסטיניות עם ילדים הזקוקים לטיפול רפואי בבתי חולים בישראל, גדלה באופן ניכר. מספר הנסיעות הגיע ל 4650 בהן הוסעו כ-80 ילדים. כ 97% מהנסיעות היו לבתי חולים באזור ירושלים.

הילדים שמסיעה העמותה, זקוקים לטפולים שונים כמו טיפולי דיאליזה על בסיס יומי ועד לטיפולי כימותרפיה או הקרנות פעם או פעמיים בחודש.

ההסעות מתחילות במחסומים הצבאיים שסביב לירושלים, בעיקר מחסום קלנדיה ומחסום בית לחם ומשם לבתי חולים בירושלים, תל אביב ותל השומר.

ב-2019, היו פעילים בעמותה כמאה מתנדבים. אחדים מחויבים לנסיעה אחת בחודש ויש כאלה שמסיעים ארבע פעמים בשבוע.

עם התפרצות מגפת הקורונה, נעשים בעמותה מאמצים לשמור על בריאות הנוסעים והמסיעים.

== מטרות == 
ממוזער
* הסעת ילדים פלסטינים הזקוקים לטיפולים רפואיים מתקדמים בבתי חולים בישראל.
* ביקור ילדים ובני משפחה המאושפזים בבתי החולים בישראל ותמיכה בהם במהלך האשפוז והטיפולים הרפואיים.
* עזרה בהספקת ציוד רפואי לבתי ילדים הזקוקים לו.
* ארגון פעילויות פנאי לרווחת הילדים ומשפחותיהם.
* מתן תמיכה למשפחות ולקהילות בחיי היומיום שלהן.

== פעילות == 
העמותה מונה כיום כ-200 מתנדבים מכל חלקי החברה הישראלית, החברה הפלסטינית וכן מן הקהילייה הבינלאומית.

== ראו גם == 
ממוזער

* בדרך להחלמה

== קישורים חיצוניים == 
* 
* 

קטגוריה:ישראל: עמותות
קיאן איגן

קיאן ג'ון פרנסיס איגן (באנגלית: Kian John Francis Egan; נולד ב-29 באפריל 1980) הוא זמר, רב-נגן ופזמונאי אירי, הידוע בעיקר כאחד מחברי להקת הבנים, וסטלייף. עם וסטלייף הוציא איגן 13 אלבומים, יצאו לשנים עשר סיבובי הופעות ברחבי העולם, זכו בפרסים והפכו לאחת מלהקות הבנים המצליחות ביותר בכל הזמנים.

== ביוגרפיה ==
איגן נולד לפטרישיה וקווין (נפטר בשנת 2009). הוא החמישי מבין שבעה אחים. הוא למד במכללת שסמרהיל ובתיכון בסלייגו, שם פגש את חלק מחבריו לוסטלייף, פהילי ופיילן. לפני שהחל קריירה מקצועית עם וסטלייף, עבד בחנות ג'ינסים.

== קריירה ==

בשנים הראשונות בהן התעסק במוזיקה, היה איגן חלק מלהקת רוק בשם Skrod, איגן למד לנגן על יותר מחמישה כלי נגינה הכוללים גיטרה, פסנתר ותופים, פסנתר למד איגן על ידי אחיו, גאווין איגן, בוגר מוזיקה באוניברסיטה ומורה במשרה מלאה למוזיקה בבריטניה. לפני וסטלייף, איגן, יחד עם פיילן ופהילי, היו בלהקה חובבנית בשם "Six as One", ובהמשך שונה שמה ל-IOYOU. איגן, במהלך הפוגה בת שנה שלקח מוסטלייף, השיק מיזם חדש עם לואיס וולש להקים ולנהל יחד את להקת הבנות, ארץ הפלאות. אלבום הבכורה שלהן הגיע למקום 6 במצעד האלבומים האיריים ומספר 8 במצעד האלבומים הבריטי, לאחר ארבעה חודשים בלבד עברה הלהקה להיות מנוהלת תחת Mercury Records.

בינואר 2014 פורסם כי איגן הוחתם כזזמר סולו בחברת התקליטים "וורנר מיוזיק גרופ", וכי אלבום הבכורה שלו, וסינגל הבכורה שלו, Home, יצא לאור ב-14 במרץ באירלנד וב -17 במרץ בבריטניה. האלבום הגיע למקום השני במצעד הסינגלים האיריים ומספר 9 במצעד האלבומים הבריטי. במאי 2014 הוציא איגן את "אהיה", סינגל שני מתוך האלבום.

ב-3 באוקטובר 2018 הודיעה וסטלייף על איחודה כלהקה בת ארבעה חברים (ללא בריאן מקפדן). בשנת 2019 הוציאה הלהקה לאור ארבעה סינגלים, שנכתבו על ידי אד שירן. הלהקה יצאה לסבב הופעות מוצלח להפליא בשם "The 20 Tour", לכבוד יום השנה ה-20 ליציאתו של הסינגל הראשון של הלהקה ב-1999. ב-15 בנובמבר יצא לאור האלבום ה-13 שלהם, Spectrum.

איגן הוא אחד מארבעה השופטים/ מאמנים ב- The Voice of Ireland.

== חיים אישיים ==
איגן נישא לשחקנית ג'ודי אלברט ב-8 במאי 2009. אלברט הייתה בלהקת הבנות "ארץ הפלאות", אותה ניהל איגן יחד עם לואיס וולש בתחילת דרכה. לזוג שלושה בנים (20 בדצמבר 2011,<ref></ref> 21 במאי 2015, 29 בספטמבר 2017). המשפחה מתגוררת בסטנדרהיל, מחוז סלייגו.<ref></ref> 

איגן דורג במקום החמישי כגבר הסקסי ביותר באירלנד בשנת 2014.<ref></ref>

נכון לשנת 2017, הונו של איגן מוערך בכ-18 מיליון אירו.<ref></ref>

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מוזיקאים אירים
קטגוריה:זמרים אירים
קטגוריה:אמרגנים בריטים
קטגוריה:רקדנים בריטים
קטגוריה:פזמונאים בריטים
קטגוריה:שופטי The Voice
קטגוריה:אמני סייקו מיוזיק
קטגוריה:חברי להקת וסטלייף
קטגוריה:אירים שנולדו ב-1980
חטיבת התקיפה הרב-זרועית

חטיבת התקיפה הרב-זרועית היא חטיבה בזרוע היבשה בצה"ל וגוף מטה, האחראי על התורה המשלבת בין כוחות האוויר, המודיעין והיבשה, פיתוח תפיסות, פיתוח ידע, התאמה באימונים ואמצעי לחימה. חטיבת התקיפה מקדמת יכולות תקיפה במסגרת התמרון בכלל הזירות, ובתוך כך שילוב האש האווירית, היבשתית, הימית ובמימד הסייבר.

החטיבה הוקמה ב-12 בנובמבר 2020 במסגרת התוכנית רב שנתית "תנופה"<ref name=":0"></ref> של הרמטכ"ל אביב כוכבי, כלקח מהמטה המבצעי למודיעין ואש בפיקוד הצפון שהקים כוכבי כשהיה מפקד הפיקוד ושעליו פיקד אביעד דגן.<ref name=":2" />

== תפקיד ==
מפקד החטיבה הראשון [[אסף צלאל (מימין) ומפקד זרוע היבשה יואל סטריק בטקס ההקמה של החטיבה, נובמבר 2020 (בעת מגפת הקורונה בישראל)]]
בשגרה, אחראית החטיבה על בניין הכוח של כל תאי התקיפה בצה"ל – מהמטה הכללי, דרך הפיקודים המרחביים ועד לרמת החטיבה – כולל בניית תורות הלחימה, שיטות הקרב ואחריות פיקודית להכשרה ואימונים באמצעות בית הספר לתקיפה. בזמן לחימה כפופה חטיבת התקיפה לאגף המבצעים ומשתלבת כחלק ממכלול התקיפה המטכ"לי, כאשר מפקד החטיבה בשגרה ניהיה מפקד מכלול התקיפה בחירום.

== בית הספר לתקיפה רב-זרועית ==
בית הספר לתקיפה רב-זרועית נפתח בפברואר 2021 והוא מכשיר את כל העוסקים בתקיפה בצבא: מכלולי אש מרמת המטכ"ל ועד רמת החטיבות, גורמי מודיעין, תקשוב, אנשי אוויר ויבשה, קצינים בזרוע הים וכל המוסמכים לתקוף באחד מחמשת הממדים השונים – ים, יבשה, אוויר, סייבר וספקטרום. הוא כולל כ-35 קורסים שונים המיועדים לחיילים מדרגת סמל ועד אל"ם<ref></ref>.

== ראשי חטיבת התקיפה ==
{| class="wikitable"
|+
!שם
!תקופת כהונה
!הערות
|-
|אסף צלאל
|12 בנובמבר 2020 - ינואר 2023
|מפקד החטיבה הראשון,<ref name=":2" /> סיים את תפקידו בעקבות מינויו למנכ"ל משרד החינוך
|-
|אבירם סלע
|ינואר 2023 - יולי 2023 
|ממלא מקום
|-
|רועי בקשי
|9 ביולי 2023 - 
|
|}

==גלריה==
<gallery>
קובץ:Multi-Armed Assault Brigade (3).jpg
קובץ:Multi-Armed Assault Brigade (5).jpg
קובץ:Multi-Armed Assault Brigade (4).jpg
קובץ:Multi-Armed Assault Brigade (2).jpg
</gallery>

==קישורים חיצוניים==

== הערות שוליים ==

קטגוריה:זרוע היבשה
מקסים פטרוב

מקסים ולדימירוביץ' פטרוב (ברוסית: Максим Владимирович Петров; נולד ב-14 בנובמבר 1965) הוא רופא ורוצח סדרתי רוסי. בשנת 2003 הוא נידון למאסר עולם בגין רצח 11 חולים. התקשורת הרוסית כינתה אותו "דוקטור מוות"<ref>https://www.theguardian.com/world/2002/dec/03/russia.nickpatonwalsh</ref>.

== הפשעים ==
בשנים 1997–2000 ביצע פטרוב, שגר באי וסילייבסקי בסנט פטרסבורג 46 מעשי שוד. הוא הגיע לביתם של חולים בגמלאות, ללא אזהרה, ובדרך כלל בבוקר כאשר קרוביהם נסעו לעבודה. פטרוב מדד לחץ דם והודיע למטופל כי יש צורך בזריקה. לאחר הזריקה, הקורבנות איבדו את הכרתם, ופטרוב עזב ולקח איתו דברים שונים. הוא הסיר טבעות ועגילים מהמטופלים, לקח מהם עיטורים ומדליות, מכשירי חשמל ביתיים. לפעמים לעומת זאת פטרוב לקח איתו רק סכום כסף צנוע, שהיה אפילו פחות ממאה רובל. הקורבנות הראשונים לא מתו. הם התעוררו כשפטרוב כבר נעלם מזירת הפשע<ref>https://lenta.ru/articles/2020/02/22/baddoctor/</ref>.

את הרצח הראשון ביצע ב-2 בפברואר 1999 במהלך השוד ה-30. המטופל כבר היה מחוסר הכרה לאחר הזריקה, כשלפתע בתו חזרה הביתה וראתה את הרופא מבצע גנבה. הוא פגע באישה במברג וחנק את החולה. לאחר פרק זה סגנון עבודתו של פטרוב השתנה. הוא הזריק לקורבנות מגוון סמים קטלניים כדי למנוע מהמשטרה לחשוב שהמבצע הוא רופא. פטרוב הצית את בתיהם של קורבנותיו כדי להסתיר את עקבות הפשע. הבחירה בדברים לגנבות הייתה עדיין מגוונת, לעיתים בוצעו רציחות עבור 50 רובל או האוכל של הקורבן מהמקרר. הדברים הגנובים נמצאו מאוחר יותר בדירתו, חלקם הוא כבר הספיק למכור בשוק<ref>https://murderpedia.org/male.P/p/petrov-maxim.htm</ref>.

פטרוב מרצה את עונשו בכלא "הברבור הלבן", לשם הועבר ב-2 באוקטובר 2004.

==ראו גם==
* המרטש מאטלנטה
* המפלצת מפירנצה

==קישורים חיצוניים==
* מתוך תוכנית הטלוויזיה רוסיה הקרימינלית <small>(מכיוון שהחקירה באותה תקופה לא הושלמה, שונו מועדי הפשעים בעלילה, ופטרוב הופיע בשם סרגייב. בסרט לא הוצג רופא רוצח אמיתי, אלא שחקן שאת תמונתו מחשיבים בטעות לעיתים קרובות לרוצח האמיתי)</small>
* מתוך תוכנית הטלוויזיה "צ'סני דטקטיב"

==הערות שוליים==

קטגוריה:רוצחים סדרתיים רוסים
קטגוריה:רופאים רוסים
קטגוריה:רוסים שנולדו ב-1965
מלאני פונטנה

מלאני פונטנה (באנגלית: Melanie Joy Fontana; נולדה ב-3 באוקטובר 1986) היא יוטיוברית, זמרת, וכותבת שירים אמריקאית.

==קריירה==
מלאני פונטנה נולדה בעיירה בקונטיקט. בגיל 18 היא עברה לניו יורק. בהיותה בעיר היא עבדה כזמרת וכתבה שירים לזמרים אחרים.

בשנת 2011 היא כתבה שיר לג'סטין ביבר שנכלל באלבומו "Under the Mistletoe". בשנת 2013 השיר שלה לראשונה נכלל במצעד הפזמונים של בילבורד. בשנת 2014 היא הייתה שותפה לכתיבת שיר נורווגי לאירוויזיון.

בשנת 2016 היא כתבה שיר לבריטני ספירס שנכלל באלבום "Glory". בשנת 2017 היא כתבה חמש שירים לאלבום החדש של ארון קרטר.

בשנת 2019 השתתפה יחד עם בעלה בכתיבת השיר "Boy with Luv" שהגיע תוך יומיים ל-100 מיליון השמעות ביוטיוב. באוקטובר אותה שנה היא כתבה שיר לוונג'י שנכנס לאלבומה החדש.

==קישורים חיצוניים==
* 

קטגוריה:זמרות-יוצרות אמריקאיות
קטגוריה:יוטיובריות אמריקאיות
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
דינר תוניסאי

דינר תוניסאי (בערבית: دينار تونسي, בצרפתית: Dinar tunisien), הוא המטבע הלאומי של תוניסיה. המטבע מתחלק ל־1000 'מילים' או 'מילימס' (مليم). לעיתים קרובות משתמשים בקיצור DT (דינר תוניסאי - Tunisian dinar), אם כי השימוש הנפוץ ביותר הוא כתיבת המילה "דינר" לאחר הסכום (לעיתים נכתב TND, אך בעיקר בצורה רשמית ובמעגלים פיננסיים); ישנו גם הצירף TD שבו משתמשים בעיקר כשמדברים בשפה הצרפתית בתוניסיה. TD הוא למעשה הגרסה הצרפתית ל- DT (כלומר, Dinar tunisien).

== היסטוריה ==
הדינר נהפך למטבע הרשמי בתוניסיה בשנת 1960. הוא החליף את הפרנק הצרפתי בשיעור של 1000 פרנק = 1 דינר. הדינר הוקם כבר כמטבע חזק, כאשר 1 דינר = 2.38 דולר אמריקאי, משוואה שנשמרה עד 1964, אז בעקבות אינפלציה פחת הדינר ל־1 דינר = 1.90 דולר אמריקאי. הדינר התחזק שוב לעומת הדולר בשנת 1971, עם משבר כלכלי בארצות הברית.

עם השנים תוניסיה חוותה אינפלציה מזערית ביותר לעומת המדינות הסובבות אותה. הדינר היה הכי פחות משתנה בין השנים 2000–2010 מבין המטבעות של שכנותיה המייבאות נפט, מצרים ומרוקו. האינפלציה עמדה על 4.9% בשנת 2007 ו -3.5% בשנת 2008. עם זאת, ערך המטבע ירד מאז ובין 2008 ל־2018 הדינר פחת בכ־55% מול הדולר האמריקאי, וכ -46% מול האירו.

== מטבעות ושטרות ==
===גלריה===
<gallery>
קובץ:5millimes.jpg|5 מילימס
קובץ:10 millimes.jpg|10 מילימס
קובץ:Unknown origin coin 7.JPG|20 מילימס
קובץ:50 millimes.jpg|50 מילימס
קובץ:Deux cent millimes tn.png|100 מילימס
קובץ:200 millimes TND.png|200 מילימס
קובץ:500millimes.jpg|500 מילימס / 0.5 דינר
קובץ:2 dinars TND.png|2 דינר
קובץ:Cinq dinars tunis.jpg|5 דינר (מטבע)
קובץ:Avers Cinq Dinars 2013.jpg|5 דינר (שטר)
קובץ:20 TND - 2011 - obverse.png|20 דינר (שטר 1)
קובץ:20 TND - 2017 - obverse.png|20 דינר (שטר 2)
קובץ:50 TND - 2011 - obverse.png|50 דינר
</gallery>

===50 דינרים===
בצד הקדמי: בחלק המרכזי של השטר יש תמונה של הבניין של מוזיאון הכסף התוניסאי, שעליו דיוקנו של המלומד אבן רשיק. המילים מצוינות בפינות העליונות של השטר. מספר סידורי - בפינות השמאלית העליונה והתחתונה של השטר.
בצד ההפוך: בחלק המרכזי של השטר יש תמונה של הכיכר המרכזית של קסבה ובניין ממשלת תוניסיה. המילים מצוינות בפינות העליונות של השטר. בשטצ'י המרכזי התחתון של השטר המלה מסומנת במכתבים: 50 CINQUANTE DINARS (50/50 דינרים). בחלק המרכזי העליון של השטר נמצא הכיתוב: בנק המרכזי של תוניסיה (הבנק המרכזי של תוניסיה).
מידות: 158 × 79 מ"מ.

== קישורים חיצוניים ==

קטגוריה:מטבעות אפריקה
קטגוריה:תוניסיה: כלכלה
סלאוויטא (מחוז משנה)

מחוז המשנה סלאוויטא (באוקראינית: Славутський район באנגלית: Slavuta Raion) הוא מחוז משנה במחוז חמלניצקי באוקראינה. עיר הבירה של המחוז היא סלאוויטא. אוכלוסיית המחוז מונה 31,301 תושבים (נכון לינואר 2011). מחוז המשנה הוקם בשנת 1923. במחוז שתי ערים - סלאוויטא ונטישין, וכן 79 כפרים. שטח המחוז 1162 קמ"ר.

==גאוגרפיה==
רציף ב[[סלאוויטא]]
מחוז המשנה סלאוויטא הוא חלק מווהלין, אחד מתוך עשרים מחוזות משנה של מחוז חמלניצקי. הוא מדורג שביעי מבין מחוזות המשנה של מחוז חמלניצקי מבחינת שטחו, והוא מחזיק כ-5.6% מכלל שטח המחוז.

מחוז המשנה סלאוויטא נמצא בקצה הצפוני ביותר של מחוז חמלניצקי. הוא ממוקם דרומית מזרחית למחוז ריבנה, דרומית מערבית למחוז ז'יטומיר, וצפונית מערבית למחוז המשנה שפטיבסקי וצפונית מזרחית למחוז המשנה איזיאסלבסקי במחוז חמלניצקי עצמו. הנהרות הורין, קורצ'יק וצביטוחה זורמים במחוז. קו רכבת חולף דרך המחוז (שפטיבקה–זדולבונוב).

==היסטוריה==
בין 1923–1932 המחוז היה חלק ממחוז שפטיבסקי, משנת 1932 עד 1937 הוא היה חלק ממחוז ויניציה, ובשנים 1937–1954 היה חלק מקמניץ פודולסק. מאז 1954 הוא חלק ממחוז חמלניצקי. וב־23 בספטמבר 1959 הוא הפך למחוז משנה בפני עצמו.

=== יישובים יהודיים ===
לפני מלחמת העולם השנייה הייתה באזור התיישבות יהודית נרחבת, כך נספרו לדוגמה בסלאוויטא 5,102 יהודים בשנת 1939, ניתן למנות גם את האנופיל מקום מגוריו של רבי זושא מאניפולי בה נמנו בשנת 1931 1280 יהודים שהיו כשלשה רבעים מכלל האוכלוסייה, את הכפר קילקייב בה נמנו בשנת 1923 653 יהודים. את קרסנוטב בה נספרו בשנת 1897 1,222 יהודים שהיו 55.7% מכלל התושבים. ואת ברזדיב בה היו 778 יהודים בשנת 1939 שהיו 26% מכלל תושבי העיירה.

==קישורים חיצוניים==

* 

==הערות שוליים==

קטגוריה:אוקראינה: מחוזות משנה
קטגוריה:מחוז חמלניצקי
דיאו צ'אן (סרט)

דְיָאו צָ'אן הוא סרט הונג קונגי מסוגת אופרת חְוָאנְגְמֵיישִׂי שיצא בשנת 1958, בבימויו של לִי הָאנְשְׂיָאנְג. הסרט מבוסס על הספר הסיני "רומן שלוש הממלכות".<ref>[https://letterboxd.com/theendofcinema/film/diau-charn/ Diau Charn Review by Sean Gilman]</ref>

== עלילה ==
שנת 190, שקיעת שושלת האן המזרחית. הכל חוששים ממעשיו של הלוחם האכזרי דונְג גְ'ווֹ, המבעיר ערים ומותיר אנשים חסרי קורת גג.

פליטים בכל מקום. לאחר שאיבדה את הוריה, דיאו צ'אן בת השש עשרה מגיעה לבסוף לבירה, שם היא משיגה עבודה בקבוצת נגנים ורקדנים של השר וָאנְג יוּ'ן. לאחר שהילדה, שחשה בעצבותו של השר, שואלת מה היא יכולה לעשות למען המדינה, השר מחליט להשתמש ביופייה של דיאו צ'אן כדי להיפטר מהעריץ.

במהלך ביקור בארמון של דונְג גְ'ווֹ, השר ואנג מציג את צ'אן כבתו, ונותן אותה להיות לרעיה לבנו המאומץ של ג'וו, הגנרל הצעיר לוּ' בּוּ. לו' בו ודיאו צ'אן מתאהבים זה בזה. לאחר מכן, י'ון מדבר עם ג'וו עצמו ומעורר בו הערצה לנערה, ו"מסכים" לתת את דיאו צ'אן כפילגש לגנרל הזקן, שמתחיל מיד לארגן את העברת לארמון. לוּ' בּוּ, שמגלה שדונג ג'וו לקח לעצמו את דיאו צ'אן, מוחה ובסופו של דבר הורג את אביו המאמץ.

לאחר מותו של ג'וו, דיאו צ'אן מגלה כי שירותה למדינה לא הסתיים - השר ואנג י'ון מביע הזדהות עם הלוחם הצעיר, אך מצהיר כי המדינה תהיה רגועה יותר אם לו' בו הצעיר, שאולי כבר נושא בליבו זרעים של שליט אכזרי, יסולק גם הוא. י'ון מורה לדיאו צ'אן להרוג גם את לו' בו, אך בשל אהבתה ללו' בו, היא לא מצליחה להרוג אותו. לבסוף ואנג יו'ן מכיר באהבתם והם מתחתנים.

== שחקנים ==
* לִין דָאי כדְיָאו צָ'אן (גִ'ינְג טִינְג דיבב את השירים)
* צָ'או לֵיי בתור לוּ' בּוּ
* לוֹ וֵיי בתפקיד דונְג גְ'ווֹ
* יָאנְגְגְ'ה צִ'ינְג בתור וָאנְג יוּ'ן
* לִי יוּ'ן-צ'וּ בתפקיד לִי ז'וּ
* דְזְה פֵּי בתור גָ'אנְג וֶן

== פרסים ==
בפסטיבל הסרטים של אסיה והאוקיינוס השקט החמישי (1958) זכה בסרט בחמישה קטגוריות:

לבמאי הטוב ביותר (לִי הָאנְשְׂיָאנְג), לשחקנית הטובה ביותר (לִין דָאי), לתסריטאי הטוב ביותר (קאו לי), לפסקול המקורי הטוב ביותר ולעריכה הטובה ביותר.

== ראו גם ==
* שלוש הממלכות
* רומן שלוש הממלכות

== קישורים חיצוניים ==

* 

== הערות שוליים ==
ניקולס ניקלבי (סדרה, 1968)

ניקולס ניקלבי (באנגלית: Nicholas Nickleby) היא סדרת טלוויזיה בריטית ששודרה לראשונה ברשת ה-BBC בשנת 1968. הסדרה מבוססת על הרומן "ניקולס ניקלבי" מאת צ'ארלס דיקנס.

==צוות השחקנים==
* מרטין ג'רוויס – ניקולס ניקלבי
* סוזן ברודריק – קייט ניקלבי
* יו וולטרס – סמייק
* דרק פרנסיס – ראלף ניקלבי
* גורדון גוסטלו – ניומן נוגס
* ת'אה הולם – גברת ניקלבי
* רונלד ראד – ווקפורד סקווירס
* מקסוול שו – מר מנטליני
* תלמה רובי –מאדאם מנטליני
* טרנס אלכסנדר – סר מלברי הוק
* ריימונד קלארק – לורד פרדריק וריסופט
* הייזל קופן – מיס לה קריבי
* שרון גורני – מדליין בריי
* ג'ון ביילי – ברוקר
* ג'פרי ביילדון – ארתור גרייד
* מלקולם אפסטיין – ווקפורד הבן
* ג'ון גיל – נד צ'יריבל
* ברטלט מולינס – טים לינקינווטר
* פול שלי – פרנק צ'יריבל
* רוזלינד נייט – מיס סנבליצ'י

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-1960
קטגוריה:סרטים המבוססים על ניקולס ניקלבי
קטגוריה:סדרות דרמה תקופתית בריטיות